laion/Wikipedia-Exotic huggingface dataset:
ফটিকছড়ি ইউনিয়ন

ফটিকছড়ি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন। ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)। ২০১১ সালের পরিসংখ্যান অনুযায়ী ফটিকছড়ি ইউনিয়নের লোকসংখ্যা ৭,৫০০ জন। এর মধ্যে পুরুষ ৩,৮১৫ জন এবং মহিলা ৩,৬৮৫ জন। কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত। ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ডাবুয়া, ফটিকছড়ি ও নাভাংগা এ ৩টি মৌজা নিয়ে গঠিত। ফটিকছড়ি ইউনিয়নের সাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে। মাধ্যমিক বিদ্যালয় ডাবুয়া বৃক্ষ ভানুপুর উচ্চ বিদ্যালয় প্রাথমিক বিদ্যালয় কলাবুনিয়া সরকারি প্রাথমিক বিদ্যালয় টুঙ্গীপাড়া রেজিস্টার্ড বেসরকারি প্রাথমিক বিদ্যালয় ডলুপাড়া সরকারি প্রাথমিক বিদ্যালয় ডাবুয়া কে পি চৌধুরী সরকারি প্রাথমিক বিদ্যালয় ডাবুয়া হেডম্যানপাড়া সরকারি প্রাথমিক বিদ্যালয় ধুপছড়িপাড়া সরকারি প্রাথমিক বিদ্যালয় নাভাঙ্গা সরকারি প্রাথমিক বিদ্যালয় বার্মাছড়ি বাজার সরকারি প্রাথমিক বিদ্যালয় শুকনাছড়ি সরকারি প্রাথমিক বিদ্যালয় ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা। ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া। ফটিকছড়ি ইউনিয়নের প্রধান হাট-বাজার হল বার্মাছড়ি বাজার। জগিকং ক্যজাই প্রু চৌধুরী (কে পি চৌধুরী) বর্তমান চেয়ারম্যান: ধন কুমার চাকমা কাউখালী উপজেলা কাউখালী থানা রাঙ্গামাটি জেলা "কাউখালী উপজেলা (রাঙ্গামাটি) - বাংলাপিডিয়া"। bn.banglapedia.org।  "২ নং ফটিকছড়ি ইউনিয়ন-"। fatikchariup.rangamati.gov.bd। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।  "২ নং ফটিকছড়ি ইউনিয়ন-"। fatikchariup.rangamati.gov.bd। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।  "high_school - ২ নং ফটিকছড়ি ইউনিয়ন-"। fatikchariup.rangamati.gov.bd।  http://180.211.137.51:321/DashboardunionN.aspx?div=4&dis=414&thana=41402&union=02[স্থায়ীভাবে অকার্যকর সংযোগ] "২ নং ফটিকছড়ি ইউনিয়ন-"। fatikchariup.rangamati.gov.bd। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।  "hat_bazar_list - ২ নং ফটিকছড়ি ইউনিয়ন-"। fatikchariup.rangamati.gov.bd।  "tourist_spot - ২ নং ফটিকছড়ি ইউনিয়ন-"। fatikchariup.rangamati.gov.bd। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।  "২ নং ফটিকছড়ি ইউনিয়ন-"। fatikchariup.rangamati.gov.bd। ৩০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৮।  "কাউখালীতে ইউনিয়ন পরিষদের নব নির্বাচিত সংরক্ষিত মহিলা ও সাধারণ সদস্যদের শপথ গ্রহণ - parbattanews bangladesh"। parbattanews.com।
নরম্যান ফস্টার র‌্যামজে

নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন। নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।
হ্যান্স গেয়র্গ ডেমেল্ট

হ্যান্স গেয়র্গ ডেমেল্ট (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন। তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন। ডেভিসন-জার্মার পুরস্কার (১৯৭০) রামফোর্ড পুরস্কার (১৯৮৫) পদার্থবিজ্ঞানে নোবেল পুরস্কার (১৯৮৯) ন্যাশনাল মেডেল অব সায়েন্স (১৯৯৫) "Nobel Prize in Physics 1989. Press release"। The Royal Swedish Academy of Sciences। ১২ অক্টোবর ১৯৮৯। সংগ্রহের তারিখ ২০০৮-০৪-০৮।  Autobiography Nobel prize press release University of Washington home page ওয়েব্যাক মেশিনে আর্কাইভকৃত ৭ মে ২০০৯ তারিখে
জর্জ এলউড স্মিথ

জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন। স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন। উইকিমিডিয়া কমন্সে জর্জ এলউড স্মিথ সংক্রান্ত মিডিয়া রয়েছে।
উইলার্ড বয়েল

উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন। বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন। "Willard Boyle"। The Telegraph। London। ২০১১-০৫-১৬। ২০১১-০৫-১৯ তারিখে মূল থেকে আর্কাইভ করা। সংগ্রহের তারিখ ২০১২-০৭-১১।  "Willard S. Boyle - Biographical"। Nobelprize.org। Stockholm: Noble Foundation। ২০১২-০৫-১৬ তারিখে মূল থেকে আর্কাইভ করা। সংগ্রহের তারিখ ২০১২-০৭-১২।
ডেভিড জোনাথন গ্রোস

ডেভিড জোনাথন গ্রোস (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক। ডেভিড গ্রোস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুসালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন। নোবেল পুরস্কার, (২০০৪) "নোবেলপ্রাইজ ডট অর্গ"। ২১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।
আন্তর্জাতিক সংস্থা

আন্তর্জাতিক সংস্থা দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে।বিশ্ব স্বাস্থ্য সংস্থা,বিশ্ব স্কাউট সংস্থা জাতিসংঘ, রেডক্রস আন্তর্জাতিক সংস্থার প্রকৃষ্ট উদাহরণ। এছাড়াও রয়েছে OIC, কমনওয়েলথ ইত্যাদি। আন্তর্জাতিক সংস্থা প্রধানত দুই ধরনের হয়ে থাকে। সেগুলো হচ্ছে - আন্তর্জাতিক বেসরকারী সংস্থা ও আন্তঃসরকারি সংস্থা যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :- আন্তর্জাতিক অ-লাভজনক সংস্থা: বিশ্ব স্কাউট আন্দোলন সংস্থা, ইন্টারন্যাশনাল কমিটি অফ দ্য রেড ক্রস, মেডিসিনস্‌ স্যান্স ফ্রন্টিয়ার্স ইত্যাদি। আন্তর্জাতিক করপোরেশন: সচরাচর আন্তর্জাতিক করপোরেশন বহুজাতিক প্রতিষ্ঠান হিসেবে বিবেচিত হয়ে থাকে। কোকা-কোলা কোম্পানী, পেপসিকো, টয়োটা ইত্যাদি এ জাতীয় করোপরেশনের প্রধান উদাহরণ। আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়। (ফরাসি ভাষায়) François Modoux, "La Suisse engagera 300 millions pour rénover le Palais des Nations", Le Temps, Friday 28 June 2013, page 9. The Penguin Dictionary of International Relations divides modern international organizations into two "basic types, the 'public' variety known as intergovernmental organizations (IGOs) and the 'private' variety, the international non-governmental organization (INGOs)." (Evans, Graham, and Richard Newnham. Penguin Dictionary of International Relations. Penguin, 1998, p. 270.) "Intergovernmental organizations having received a standing invitation to participate as observers in the sessions and the work of the General Assembly and maintaining permanent offices at Headquarters." United Nations Department of Public Information, United Nations Secretariat. ইন্টারন্যাশনাল কমিটি অফ দ্য রেড ক্রস অ্যামনেস্টি ইন্টারন্যাশনাল হিউম্যান রাইটস্‌ ওয়াচ ট্রান্সপারেন্সি ইন্টারন্যাশনাল বার্ডলাইফ ইন্টারন্যাশনাল সেভ দি চিলড্রেন কোমল পানীয়
হিউ ডেভিড পলিতজার

হিউ ডেভিড পলিতজার (ইংরেজি: Hugh David Politzer) (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী। পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক। নোবেল পুরস্কার, ২০০৪
ফ্রাঙ্ক অ্যান্থনি উইলচেক

ফ্রাঙ্ক অ্যান্থনি উইলচেক একজন মার্কিন তাত্ত্বিক পদার্থবিজ্ঞানী, গণিতবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞানের অধ্যাপক। তিনি ২০০৪ সালে পদার্থবিজ্ঞানে নোবেল পুরস্কার লাভ করেন। উইলচেক ১৯৭০ সালে শিকাগো বিশ্ববিদ্যালয় থেকে গণিত বিষয়ে বিজ্ঞানে স্নাতক উপাধি, প্রিন্সটন বিশ্ববিদ্যালয় থেকে ১৯৭২ সালে গণিত বিষয়ে কলাবিদ্যায় স্নাতকোত্তর উপাধি এবং ১৯৭৪ সালে পদার্থবিজ্ঞানে ডক্টরেট উপাধি অর্জন করেন। তিনি এমআইটি সেন্টার ফর থিওরেটিক্যাল ফিজিক্সের (তাত্ত্বিক পদার্থবিজ্ঞান গবেষণাকেন্দ্র) অধ্যাপক। তিনি প্রিন্সটনের ইন্সটিটিউট অব অ্যাডভান্সড স্টাডি (উন্নততর গবেষণা প্রতিষ্ঠান) এবং ইউনিভার্সিটি অব ক্যালিফোর্নিয়া অ্যাট স্যান্টা বারবারা-র কাভলি ইনস্টিটিউট অব থিওরেটিক্যাল ফিজিক্সেও (তাত্ত্বিক পদার্থবিজ্ঞান গবেষণাকেন্দ্র) কর্মরত ছিলেন। Frank Wilczek - Autobiography উইকিমিডিয়া কমন্সে ফ্রাঙ্ক অ্যান্থনি উইলচেক সংক্রান্ত মিডিয়া রয়েছে। উইকিউক্তিতে Frank Wilczek সম্পর্কিত উক্তির সংকলন রয়েছে। Longer biography at Lifeboat Foundation website Frank Wilczek explains Einstein's massive contributions to science Papers in ArXiv Frank Wilczek discusses his book "The Lightness of Being" on the 7th Avenue Project Radio Show The World's Numerical Recipe Scientific articles[স্থায়ীভাবে অকার্যকর সংযোগ] by Wilczek in the INSPIRE-HEP database Wilczek on anyons and superconductivity Blog of the Wilczek family's Nobel adventures ওয়েব্যাক মেশিনে আর্কাইভকৃত ৩০ সেপ্টেম্বর ২০১১ তারিখে Freeman Dyson, "Leaping into the Grand Unknown: Review of The Lightness of Being," The New York Review of Books 56(6), April 9, 2009. ForaTV: The Large Hadron Collider and Unified Field Theory A radio interview with Frank Wilczeck ওয়েব্যাক মেশিনে আর্কাইভকৃত ২২ এপ্রিল ২০১২ তারিখে Aired on the Lewis Burke Frumkes Radio Show the 10th of April 2011. ইউটিউবে A television interview with Frank Wilczek from February 2011 for Cambridge University Television Jeffrey Epstein VI Foundation
মার্টিন লুইস পার্ল

মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন। পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন। সম্মানসূচক ডক্টরেট, ইউনিভার্সিটি অব বেলগ্রেড, ২০০৯ Biography and Bibliographic Resources, from the Office of Scientific and Technical Information, United States Department of Energy Nobel autobiography ওয়েব্যাক মেশিনে আর্কাইভকৃত ৩০ অক্টোবর ২০০৫ তারিখে Personal blog: Reflections on Physics U.S. Patent 5943075 Universal fluid droplet ejector (Martin Lewis Perl) U.S. Patent 5975682 Two-dimensional fluid droplet arrays generated using a single nozzle (Martin Lewis Perl)
বারট্রাম ব্রকহাউস

বারট্রাম নেভিল ব্রকহাউস (জন্ম: জুলাই ১৫, ১৯১৮ – মৃত্যু: অক্টোবর ১৩, ২০০৩) একজন কানাডীয় পদার্থবিজ্ঞানী। তিনি ১৯৯৪ সালে পদার্থবিজ্ঞানে নোবেল পুরস্কার লাভ করেন। ব্রকহাউস আলবার্টায় জন্মগ্রহণ করেন। তিনি ইউনিভার্সিটি অব ব্রিটিশ কলাম্বিয়া থেকে ১৯৪৭ সালেবিএ এবং টরন্টো বিশ্ববিদ্যালয় থেকে ১৯৪৮ সালে এমএ এবং ১৯৫০ সালে পিএইচডি ডিগ্রি অর্জন করেন। ১৯৬২ সালে তিনি ম্যাকমাস্টার বিশ্ববিদ্যালয়ে অধ্যাপক হন এবং ১৯৮৪ সাল পরযন্ত সেখানেই কর্মরত ছিলেন। কম্প্যানিয়ন অব দ্য অর্ডার অব কানাডা, ১৯৯৫ দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1098/rsbm.2005.0004, এর পরিবর্তে দয়া করে |doi=10.1098/rsbm.2005.0004 সহ {{সাময়িকী উদ্ধৃতি}} ব্যবহার করুন। science.ca profile Bertram Brockhouse Nobel site ওয়েব্যাক মেশিনে আর্কাইভকৃত ৩ আগস্ট ২০০৪ তারিখে
ডেভিড মরিস লী

ডেভিড মরিস লী (জন্ম: ২০ জানুয়ারি, ১৯৩১) একজন নোবেল বিজয়ী মার্কিন পদার্থবিজ্ঞানী। তিনি ১৯৯৬ সালে ডগলাস ডীন অশেররফ এবং রবার্ট সি. রিচার্ডসন এর সাথে হিলিয়াম-৩ এর সুপারফ্লুইডিটি আবিষ্কারের জন্য পদার্থবিজ্ঞানে নোবেল পুরস্কার লাভ করেন। লী যুক্তরাষ্ট্রের নিউ ইয়র্ক এর রী শহরে জন্মগ্রহণ করেন। তার বাবা, এ্যান্নেট (ফ্রাংক্স), একজন শিক্ষক, এবং মা মারভিন লী, একজন তড়িৎ প্রকৌশলী ছিলেন। তারা উভয়ই ইংল্যান্ড এবং লিথুয়ানিয়ার ইহুদী অভিবাসী পরিবারের সন্তান ছিলেন। ডেভিড লী ১৯৫২ সালে হার্ভার্ড বিশ্ববিদ্যালয় থেকে গ্র্যাজুয়েট হন। এর পর তিনি মার্কিন সেনাবাহিনীতে ২২ মাস কাজ করেন। এরপর তিনি কানেকটিকাট বিশ্ববিদ্যালয় থেকে মাস্টার্স ডিগ্রি অর্জন করেন। তিনি ১৯৫৯সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। নোবেল পুরস্কার, ১৯৯৬ "The Nobel Prize in Physics 1996"। Nobel Foundation। সংগ্রহের তারিখ ২০০৯-১০-০৪।  "Biography on the Nobel Foundation website"। ২৪ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৬।
ডগলাস ডীন অশেররফ

ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন। অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন। "The Nobel Prize in Physics 1996"। Nobel Foundation। সংগ্রহের তারিখ ২০০৯-১০-০৪।
রবার্ট কোলম্যান রিচার্ডসন

রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারি ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন। তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক। "Biography on the Nobel Foundation website"। ৫ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৮ মে ২০১৪।  Osheroff, DD; RC Richardson; DM Lee (১৯৭২)। "Evidence for a New Phase of Solid He3"। Physical Review Letters। 28 (14): 885–888। ডিওআই:10.1103/PhysRevLett.28.885। বিবকোড:1972PhRvL..28..885O।  Osheroff, DD; WJ Gully; RC Richardson; DM Lee (১৯৭২)। "New Magnetic Phenomena in Liquid He3 below 3mK"। Physical Review Letters। 29 (14): 920–923। ডিওআই:10.1103/PhysRevLett.29.920। বিবকোড:1972PhRvL..29..920O।  "The Nobel Prize in Physics 1996"। The Nobel Prize in Physics। Nobel Foundation। ২০০৭। সংগ্রহের তারিখ ২০০৭-০৮-০৫।  Cornell webpage Freeview video Interview with Robert Richardson by the Vega Science Trust
সোহরাওয়ার্দী শুভ

সোহরাওয়ার্দী শুভ (জন্ম: ২১ নভেম্বর, ১৯৮৮) রংপুরে জন্মগ্রহণকারী বাংলাদেশী আন্তর্জাতিক ক্রিকেটার। তিনি ডানহাতি ব্যাটসম্যান এবং বামহাতি স্পিনার। ২০০৪-০৫ মৌসুম থেকে ২০০৬-০৭ মৌসুম পর্যন্ত তিনি রাজশাহী বিভাগের হয়ে খেলেন। এছাড়াও, ২০০৫-০৬ মৌসুমে বাংলাদেশ অনূর্ধ্ব-১৯ ক্রিকেট দলে এবং ২০০৬-০৭ মৌসুমে বাংলাদেশ ক্রিকেট বোর্ড একাডেমীর হয়ে খেলেন। ২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে। "সোহরাওয়ার্দী শুভ"। প্রিয়.কম। ২০২১-০৬-১৭। সংগ্রহের তারিখ ২০২৪-০৮-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Asian Games Men's Cricket Competition, 2010/11: Bangladesh squad, Cricinfo, ৮ নভেম্বর ২০১০, সংগ্রহের তারিখ ২০১১-০৭-২৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bangladesh wins first Asian Games gold medal, BBC News, ২৬ নভেম্বর ২০১০, সংগ্রহের তারিখ ২০১১-০৭-২৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ডলার মাহমুদ এক টেস্টের বিস্ময়কারী বাংলাদেশ জাতীয় ক্রিকেট দল ইএসপিএনক্রিকইনফোতে সোহরাওয়ার্দী শুভ (ইংরেজি) ক্রিকেটআর্কাইভে সোহরাওয়ার্দী শুভ (সদস্যতা প্রয়োজনীয়) (ইংরেজি)
উইলিয়াম ড্যানিয়েল ফিলিপস

উইলিয়াম ড্যানিয়েল ফিলিপস (জন্ম: ৫ নভেম্বর, ১৯৪৮) একজন নোবেল বিজয়ী মার্কিন পদার্থবিজ্ঞানী। ফিলিপস ম্যাসাচুসেট্‌স ইনস্টিটিউট অফ টেকনোলজি থেকে পিইচডি করেন। তিনি ইউনিভার্সিটি অব ম্যারিল্যান্ড, কলেজ পার্কে পদার্থবিজ্ঞানের অধ্যাপক। নোবেল পুরস্কার, ১৯৯৭
ড্যানিয়েল চি ৎসুই

ড্যানিয়েল চি ৎসুই একজন চীনা বংশোদ্ভূত মার্কিন পদার্থবিজ্ঞানী। তিনি ১৯৯৮ সালে বিজ্ঞানী রবার্ট বি. লাফলিন এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন। দ্যানিয়েল শিকাগো বিশ্ববিদ্যালয় থেকে ১৯৬৭ সালে পদার্থবিজ্ঞানে পিএইচডি ডিগ্রি অর্জন করেন। ১৯৬৮ সালে তিনি বেল ল্যাবসে যোগদান করেন। ১৯৮২ সালে তিনি প্রিন্সটন বিশ্ববিদ্যালয় এ তড়িৎ প্রকৌশলের অধ্যাপক নিযুক্ত হন। ২০০৬ থেকে ২০০৮ সাল পর্যন্ত তিনি কলাম্বিয়া বিশ্ববিদ্যালয়ের পদার্থবিজ্ঞান বিভাগে ভিজিটিং অধ্যাপক হিসেবেও কাজ করেন। বর্তমানে তিনি বোস্টন বিশ্ববিদ্যালয়ের একজন অধ্যাপক। ফেলো, আমেরিকান ফিজিক্যাল সোসাইটি Nobel Prize in Physics 1998 ওয়েব্যাক মেশিনে আর্কাইভকৃত ৯ জুন ২০০৪ তারিখে Nobel autobiography Faculty page at Princeton University
সোফিয়া হক

সোফিয়া হক (১৪ জুন ১৯৭১ - ১৬ জানুয়ারি ২০১৩) ছিলেন একজন ইংরেজ অভিনেত্রী, গায়ক, ভিডিও জকি এবং নৃত্যশিল্পী। তার জন্ম পোর্টসমাউথ, ইংল্যান্ডে, তার বাবা একজন বাংলাদেশী এবং মা ব্রিটিশ। তিন বোনের মধ্যে তিনি সর্বকনিষ্ঠ ছিলেন। তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হর দিল জো প্যার করেগা, মঙ্গল পাণ্ডে: দ্য রাইজিং, পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে, তবে তার অভিনীত প্রথম চলচ্চিত্র ছিলো তামিল ভাষার এবং সেটি ছিলো ২০০০ সালে মুক্তিপ্রাপ্ত আলাইপায়ুদে (খ্যাতিমান পরিচালক মণি রত্নম পরিচালিত)। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন। বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তার শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি। Holla, Anand (১৯ জানুয়ারি ২০১৩)। "'Sophiya Haque led a life as colourful as her repertoire'"। Mumbai Mirror। The Times of India। সংগ্রহের তারিখ ১৮ জানুয়ারি ২০১৩।  "চলে গেলেন বাংলাদেশি বংশোদ্ভূত ব্রিটিশ তারকা সোফিয়া হক"। ২৭ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৩।  "West End actress Sophiya Haque dies at 41, two weeks after being told she has cancer"। Evening Standard। ১৭ জানুয়ারি ২০১৩। সংগ্রহের তারিখ ১৮ জানুয়ারি ২০১৩।  ইন্টারনেট মুভি ডেটাবেজে সোফিয়া হক (ইংরেজি)
ফ্রাইড রাইস

ফ্রাই ফ্রাইড রাইস বা ভাত ভাজা বা ভাত ভাজি এশিয়ার অন্যতম একপ্রকার খাবার। বিশেষত দক্ষিণ-পূর্ব এশিয়াতে এই খাবার প্রচলিত। ভাতকে অর্থাৎ সেদ্ধ চালকে তেলের সাহায্যে কড়াইতে ভেজে রান্না করা হয়। এর সাথে ডিম, সবজি, মাংস মিশিয়ে রান্না করলে এর স্বাদ বৃদ্ধি পায়। বাংলাদেশের অনেক স্থানে না খাওয়া ভাতকে ভেজেও ফ্রাইড রাইস রান্না করা হয়। বাংলাদেশের অনেক রেস্তোরায় ফ্রাইড রাইস মানুষের পছন্দের উল্লেখযোগ্য স্থান দখল করে আছে। ফ্রাইড রাইস সর্বপ্রথম চীনের সুই সাম্রাজ্যে বিকশিত হয়েছিল। সমস্ত ফ্রাইড রাইস জাতীয় খাবারের উৎপত্তি চীনা ফ্রাইড রাইস থেকে হয়েছে বলে মনে করা হয়। চীনা খাদ্যসম্ভারে ফ্রাইড রাইস উপাদেয় এবং আকর্ষণীয় এক খাবারে পরিণত হয়েছে। সেখানে ভাত ভাজার সময় ডিম, সবজি,চিংড়ী মাছ, মাংস ইত্যাদি মিশিয়ে এর স্বাদ বাড়িয়ে নেয়া হয়। চাইনিজ ফ্রাইড রাইসের রঙ সাদা থাকে। এখানে কোন সস বা পেস্ট ব্যবহৃত হয়না। Bruce Kraig; Colleen Taylor Sen (২০১৩)। Street Food Around the World: An Encyclopedia of Food and Culture। ABC-CLIO। পৃষ্ঠা 183। আইএসবিএন 9781598849554। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Chinese Fried Rice"। iFood.tv। উদ্ধৃতি টেমপ্লেট ইংরেজি প্যারামিটার ব্যবহার করেছে (link)